《赠眼医张生张侍郎求赠》
明代·杨士奇

人身具两目，精气咸注之。偶然神光困邪沴，虽有四体将焉为。

丹砂空青疗盲晦，异效往往闻良医。今之皋陶少司寇，治刑求生劬以疲。

况复婴忧目为眚，邂逅拙工乖所施。双目等河注，愁坐俛两眉。

圜扉纷纷叩苍昊，瘉我公者龙树谁。河南张生亦超越，胸藏奇能口不伐。

小施寸七捷于神，尽扫浮云见明月。

作者简介：杨士奇（1366～1444），明代大臣、学者，名寓，字士奇，以字行，号东里，谥文贞，汉族，江西泰和（今江西泰和县澄江镇）人。官至礼部侍郎兼华盖殿大学士，兼兵部尚书，历五朝，在内阁为辅臣四十余年，首辅二十一年。与杨荣、杨溥同辅政，并称“三杨”，因其居地所处，时人称之为“西杨”。“三杨”中，杨士奇以“学行”见长，先后担任《明太宗实录》、《明仁宗实录》、《明宣宗实录》总裁。